Burung keria

Keria atau jenjang timur (nama saintifik: Antigone antigone) ialah sejenis burung jenjang dalam genus Antigone yang ditemukan di paya-paya tanah-tanah lembap Asia Selatan, hutan-hutan pokok keruing di Asia Tenggara dan padang-padang rumput ditumbuhi pokok-pokok kayu putih di Australia.

Burung ini dahulu pernah ditemukan di utara Semenanjung Melayu dari Perlis, Patani sampai Kuala Kangsar di Perak. Kesatuan Pemuliharaan Alam Sekitar Antarabangsa mengesahkan bahawa ia telah pupus sepenuhnya dari negara-negara Malaysia, Thailand & Filipina.

 Peristilahan 
Nama keria digunakan di Kedah.

Nama jenjang timur digunakan di Indonesia.

 Ciri-ciri 
Badannya dipenuhi bulu-bulu pelepah berwarna kelabu. Kepalanya tidak berbulu kecuali di bahagian tengkuk dan telinganya. Kulit kepalanya licin, hampir seluruh bahagian kepalanya sampai ke ubun-ubunnya berwarna merah seperti batu bata. Lehernya lebih lurus daripada leher bangau. Paruh keria panjang dan tajam berwarna kelabu kehijauan, ia tidak bergigi.

 Tabiat 
 Makanan 
Ia omnivor, ia memburu serangga (terutamanya belalang), tumbuhan-tumbuhan akuatik, katak, ketam dan biji-bijian di habitat liar.

 Pembiakan 
Burung-burung keria membina sarang selepas hujan lebat turun. Ia juga suka membina sarang berdekatan tanah lembap semulajadi, walau bagaimanapun, ia juga tertarik dengan kawasan digenangi air yang disebabkan buatan manusia seperti takungan empangan dan terusan-terusan yang mengairi sawah-sawah padi. Sebuah sarang yang telah siap dibina berukuran garis pusat 2 meter dengan ketinggian hampir 1 m.


Sebiji telur burung keria berwarna putih seperti kapur dan mempunyai berat kira-kira 240 gram. Burung keria betina bertelur satu atau dua biji telur dalam satu sangkak (jarang-jarang tiga atau empat biji) yang dieramkan kedua-dua pasangan jantan dan betina selama purata kira-kira 31 hari (antara 26–35 hari).

 Rujukan 

 Sumber-sumber 


 Pautan luar 
Keria
Kategori: Antigone